Την άνοιξη του 2015 συμμετείχε στην εβδομάδα γυναικείας μόδας του Μιλάνου για λογαριασμό του Ροκκο Μπαρόκκο. Το Φεβρουάριο του 2016, συμμετείχε στην εβδομάδα γυναικείας μόδας στο Μιλάνο συνοδεύοντας γυναικεία μοντέλα στην πασαρέλα, λαμβάνοντας μέρος στην έναρξη της επίδειξης του Τζιόρτζιο Αρμάνι. Συμμετείχε επίσης στην επίδειξη του Εμπόριο Αρμάνι.

Η ανθρώπινη ιστορία βρίθει αιρετικών ιδεών και απόψεων που άλλοτε λειτούργησαν ως κινητήριος μοχλός εξελικτικών διαδικασιών και άλλοτε αποδείχθηκαν αναληθείς. Αναμφίβολα υπό την οπτική γωνία της αρχαίας ελληνικής γραμματείας αιρετικός υπήρξε ο Σωκράτης ως άνθρωπος που αμφισβήτησε τις παραδεδομένες αξίες της εποχής του, αιρετικοί οι επιστήμονες που αμφισβήτησαν τις παραδεδομένες επιστημονικές αξίες της εποχής τους (βλ. Γαλιλαίος), αιρετικοί οι θρησκευτικοί ηγέτες που αμφισβήτησαν το status της εποχής τους, παραδίδοντας στην ανθρωπότητα νέες πίστεις. Οι νέες αυτές αλήθειες διαμόρφωσαν διαφορετικές καθιερωμένες αξίες γύρω από τις οποίες χτίστηκε κομμάτι-κομμάτι το διανοητικό και πρακτικό πλαίσιο του ανθρώπινου πολιτισμού. Υπό την οπτική γωνία της θρησκευτικής αντίληψης για την αίρεση, αιρετικοί είναι όσοι αμφισβητούν ό,τι εννοείται ως καθιερωμένο δόγμα

Η Ούρσουλα εκμυστηρεύεται στην Άριελ πως έχει καταλάβει ότι είναι ερωτευμένη με τον Έρικ, και πως μπορεί να έρθει σε συμφωνία μαζί της ώστε να τον κερδίσει. Της λέει πως μπορεί να την μεταμορφώσει σε άνθρωπο, αλλά με αντάλλαγμα τη φωνή της, την οποία θα πάρει πίσω μόνο αν μέσα σε τρεις μέρες έχει καταφέρει να την φιλήσει ο Πρίγκιπας από αληθινή αγάπη. Η Άριελ συμφωνεί, και βγαίνει στην επιφάνεια με τη βοήθεια του Φούσκα και του Σεμπάστιαν. Ο Πρίγκιπας Έρικ συναντά την Άριελ στην παραλία και, θεωρώντας πως είναι ναυαγός, την παίρνει στο κάστρο του.

Επίσης ήταν ο πρώτος ΄Ελληνας ανασκαφέας της Βεργίνας. Το 1938 άρχισε ανασκαφές στο λεγόμενο ανάκτορο, όπου έφερε στο φως έναν μεγαλοπρεπή μακεδονικό τάφο, γνωστό σήμερα με το όνομα ""Τάφος του Ρωμαίου"".

Στον Περίπλου του Ψευδο-Σκύλακα, κατά το 330 π.Χ. αναφέρεται ότι η Βουθόη βρίσκεται νότια από τον Αρίωνα ποταμό, σε μισή ημέρα απόσταση, στον Ριζούντα ποταμό, εκεί που είναι οι τάφοι του Κάδμου και της Αρμονίας και στη συνέχεια σε τρεις ημέρες πλου, είναι η Ελληνική πόλη Επίδαμνος (το σημερινό Δυρράχιο).

Το 1900, ο Ρεσπίγκι δέχτηκε τη θέση του εξάρχοντα βιολονίστα στην ορχήστρα του Ρωσικού Αυτοκρατορικού Θεάτρου (σήμερα, Θεάτρου «Μαριίνσκι») στην Αγία Πετρούπολη, κατά την εποχή που ανέβαζε έργα ιταλικής όπερας. Κατά τη διάρκεια αυτής της περιόδου, δέχθηκε μεγάλη επιρροή από τη συγκεκριμένη μουσική φόρμα και, ήταν εκεί που, συναντήθηκε με τον Ρίμσκι-Κόρσακοφ, τον οποίο θαύμαζε πολύ ως ενορχηστρωτή. Έκανε μαθήματα μαζί του για πέντε μήνες και, κατόπιν, επέστρεψε στη Μπολόνια για να συνεχίσει τις σπουδές του στη σύνθεση, γεγονός που του απέφερε δεύτερο δίπλωμα. Μέχρι το 1908, η κύρια δραστηριότητά του ήταν, πρώτος βιολονίστας στο «Κουιντέτο Μουγκελίνι», που είχε ιδρύσει ο συνθέτης Μπρούνο Μουγκελίνι (Bruno Mugellini). Μετά την αποχώρησή του από το σύνολο, ο Ρεσπίγκι εγκαταστάθηκε στη Ρώμη. Στη συνέχεια, πέρασε λίγο χρόνο στη Γερμανία, πριν επιστρέψει στην Ιταλία και στρέψει την προσοχή του στη σύνθεση.